
Ny GAMS-version
Run-filen er sat op til at køre på GAMS 54.3.1. Modellen burde også kunne afvikles med tidligere GAMS-versioner, men dette er ikke testet.
Se installationsvejledningen for yderligere information om installation og afvikling af modellen på egen computer.
Prisfremskrivninger på energi
· Modellens energipriser er opdateret pba. prisfremskrivning fra Klimafremskrivningen.
· Marginale energiafgiftssatser- og CO2-afgifter er opdateret pba. af data fra SKM.
· Marginale energi- og CO2-afgifter for skibsfart er nu opdelt på skibsfart ex. fiskeri og fiskeri.  
Energi og udledninger 
· Produktion fra affaldsforbrænding indgår nu eksplicit i kalibreringen frem for at blive kalibreret samlet med øvrig Kraftvarmeproduktion.
· Overskudsvarme prissættes med fjernvarmeprisen (i KF25-fremskrivning blev denne ikke prissat).
· CRF-/UNFCCC-opgørelsen er opdateret, herunder præcisering af emissionskategorier uden direkte modelmapping.
· LULUCF er opdateret til KF26-data med nye totalserier, men er derudover ikke up-to-date. 
Cement
· Cementproduktionen, energiinput og emissioner er opdateret med KF26-data.
· Aalborg Portland har vundet CCS-udbud på 1.25 mio tCO2e om året[footnoteRef:1]. Derfor antages cementproduktionen i denne version af GrønREFORM ikke at blive påvirket af forøgelser i CO2-afgift eller ETS-pris medmindre modelbrugeren selv specificerer dette. [1:   Forudsætningsnotat 8. Husholdninger og Erhverv: https://admin.kefm.dk/Media/639141685289605034/8.%20KF26%20forudstningsnotat%20Husholdninger%20og%20erhverv.pdf] 

Antagelsen om at Aalborg Portland ikke rammes af forøgelser i CO2-afgift, eller ETS-pris findes de to nedenstående steder i modelkoden:
1.  ”CO2eTax_shock.gms”, hvor det globale set, der styrer CO2-afgift for cement er sat til nul:
[image: ] 
2. Ved at CCS-teknologier er slået fra i EA-CCS data i calib_CCS_EA.gms

Affaldsforbrænding
· Produktion af el- og fjernvarme, samt energiforbrug og emissioner er kalibreret. 
· På prissiden er kalibreret til gennemsnitlige afregningspriser for el- og fjernvarme. Særligt for elproduktionen skævvrider dette økonomien i værkerne, da værkerne ikke producerer el, når elpriserne er gennemsnitlige, men producerer el, når elpriserne er høje. Dette vil blive forbedret, når modellen kobles med forsyningsmodellen.
· Det vurderes, bl.a. på grund af ovenstående, derfor at CGE-modellens affaldssektor ikke giver retvisende resultater ved stød til afgifter på affaldsforbrændingen. Af denne grund er stød til CO2-afgift på affald- og rumvarme i standard CO2e-stød (CO2eTax_shock.gms) slået fra.
Makroøkonomi
Modellen er kalibreret til en juni-version af MAKRO. Der kalibreres
· Offentligt budget dekomponeret på udgifter og indtægter.
· Offentligt forbrug.
· Privat forbrug opdelt på MAKRO’s forbrugsgrupper.
· Løn, arbejdsstyrke og befolkning.
· BNP.
· Eksport i  service, fremstilling (ex særlige brancher[footnoteRef:2]) og søfart. [2:  	Cement, øvrige vsh. med mineralogiske proccer og fødevarebrancher undtaget.] 

Abatement og CCS
· EA/abatement-priser og leveringsomkostninger er opdateret fra KF25 til KF26. 
· Aalborg Portlands CCS-teknologi slås fra i EA-CCS data, jf. afsnittet om cement
· Baselinesubsidie til CCS er sat, så indtrængningen af CCS rammer KF26 indenfor en 100 ktCO2e fejlmargin i 2030 og 2035. Trænger der mere CCS ind i modellen end hvad der forudsættes i KF. Dette var også tilfældet i KF25-modelversionen. Særligt fremskrivningen af ETS-priser skubber indtrængningen af CCS.
· I forhold til den seneste version er potentialet for elektrificering i Nordsøen desuden fjernet. Dette sker på baggrund af vurderinger fra Klima-, Energi, - og Forsyningsministeriet.
Landbrug
· Landbrugsproduktion, priser, arealer, husdyr og emissioner er opdateret til KF26/LF26-grundlaget.
· Produktivitet og priser for fødevareindustri er fremskrevet med samme trends som i LF26.
· Eksportkonkurrerende priser for landbrug of fødevareindustri er fremskrevet med trends fra LF26.
· Fejl rettet i koden for bundfradraget på dyr. Grundet en kodefejl blev bundfradraget beregnet, men ikke internaliseret i den animalske produktionsfunktion. 
· Effektiviseringseffekten indgår ikke længere som standard i konsistens med KF26 
· Effektiviseringseffekten byggede på regneprincipperne fra Ekspertgruppen for en Grøn Skattereform og Grøn Trepart. Effekten afspejler, at emissionsintensiteten (udledning pr. produktionsværdi) varierer meget på tværs af bedrifter. Ved en højere afgift forventes de mindst klimaeffektive bedrifter at blive overtaget af de mere klimaeffektive. I modellen er effekten lagt ind som teknologier (effektivisering af fordøjelse og gyllehåndtering) i teknologimodelleringen.
· I KF26 indgår kun en del af effektiviseringseffekten fra Grøn Trepart, og den indgår eksplicit som skift i staldtype. Der foreligger ikke forudsætninger om et yderligere effektiviseringspotentiale. [footnoteRef:3] [3:  KF26-forudsætningsnotat, *Principper og politikker*, tabel 2.3 og note 2: https://www.kefm.dk/Media/639058804285526233/2.%20KF26%20forudsaetningsnotat%20Principper%20og%20politikker.pdf
] 

· Hvis modelbrugeren vil regne efter Ekspertgruppens og Grøn Treparts regneprincipper frem for KF26, kan effektiviseringsteknologierne aktiveres igen. Det gøres i kalibreringen af landbrugets abatement, hvor teknologierne er kommenteret ud.
· Det betyder, at afgiftsstød til landbruget giver væsentligt mindre reduktioner end i KF25-modelversionen. Det er vigtigt at være opmærksom på, når man sammenligner med resultater fra tidligere versioner.
· Modulet for endogen jordudtag er fjernet imens det opdateres. Med det store jordudtag, der ligger i baseline fra Trepartsaftalen skal der meget store afgiftsstød til at flytte jord ud af produktion. I forbindelse med test af modellen er der blevet kørt stød med afgiftsforøgelse på landbruget med op til 1000 kroner per tCO2e. Selv i disse scenarier var det, med den gamle udtagningsfunktion, negligerbare mængder jord, der blev udtaget fra produktion. Konkret er modulet slået fra med en endo/exo omvending, hvor arealet i produktion fastholdes på baselineniveau. 
Forbruger
· Der er blevet rettet en fejl, hvor det nederste nets i produktionsfunktionen, i stedet for at være Leontief, blev sat til 0.3. 


Ændringer siden første udgivelse 25 september 2026
Makroøkonomi
· Phillips-kurven er erstattet af en fremadskuende løn-Phillips-kurve (før ikke-fremadskuende).  
· Forbrugselasticiteterne er bragt i overensstemmelse med MAKRO: Elasticiteten mellem bolig og øvrigt forbrug er hævet fra 0,3 til 1,01, elasticiteten mellem bolig og energi til bolig er 0,3, og elasticiteten mellem bil og energi til bil er hævet fra 0 til 0,2.
Produktion og energi
· Energi til opvarmning indgår nu i et nest med bygningskapital (substitutionselasticitet 0,1) og er taget ud af nestet for øvrig energi. 
· Fejl rettet, så bunkring ikke længere indgår i ETS2.
Afgifter
· Ikke-energirelaterede punktafgifter er fremskrevet med kendte lovændringer efter 2019: Afgifterne på te, alcopops, PVC/ftalater og råvareafgiften på chokolade og sukkervarer er sat til nul, afgiften på bæreposer er hævet fra 2021 og 2024, og afgiften på forsikringer er sænket.
· Registreringsafgiften behandles nu som en værdiafgift. 
Landbrug
· Muligheden for fremadskuende og træg indtrængning af teknologier er fjernet. Ændringen betyder ikke noget for modellens egenskaber, da disse egenskaber i forvejen var slået fra. 
· Gevinster og omkostninger for teknologier, der reducerer flere gasser, summeres ikke længere over gasserne, og gennemsnitsomkostningen for de bedrifter, der indfører en teknologi, beregnes nu korrekt. 
· Bundfradraget på dyr er rettet yderligere.  Den måde afgift og bundfradrag regnes i de offentlige finanser og landbrugets regnskaber er rettet. Dertil var afgiftsfritagelsesandelen vendt om imellem kvæg og svin[footnoteRef:4]. For at anskueliggøre betydningen af rettelserne er der kørt afgiftsstød, hvor CO2e-afgiften øges med 1000 kroner per tCO2e. Tabel 1 og Tabel 2 viser den samlede effekt af rettelserne på landbrugets reduktioner og landbrugets regnskaber. Med rettelserne betaler konventionelt kvæg 110 mio. kroner mindre i nettoafgift, og smågrise og slagtesvin betaler tilsammen 80 mio. kroner mindre. Omvendt modtager det offentlige 190 mio. kroner mindre i nettoprovenu (Tabel 2). [4:  	Ombytningen fandt sted under en større modeloprydning, der fandt sted i efteråret oktober 2024. I modelversioner før dette, inklusiv dem der blev benyttet i beregningerne til Treparten, var der altså ikke sket nogen ombytning.] 

Tabel 1	
Reduktion i udledninger for landbrugsbrancher ved stød på yderligere 1000 kroner per tCO2e, kt CO2e, 2035
	
	Udgivet 25. sep. 2026
	Nuværende version
	Forskel

	Konventionel planteavl
	27.0
	27.0
	0.0

	Økologisk planteavl
	4.9
	4.9
	0.1

	Gartnerier
	0.0
	0.0
	0.0

	Konventionelt kvæg
	196.6
	203.3
	6.7

	Økologisk kvæg
	34.4
	34.3
	0.0

	Smågrise
	24.9
	24.8
	-0.2

	Slagtesvin
	17.7
	16.4
	-1.4

	Konventionelt fjerkræ
	0.1
	0.0
	0.0

	Økologisk fjerkræ
	0.0
	0.0
	0.0

	Pelsdyr
	0.0
	0.0
	0.0

	I alt
	305.6
	310.7
	5.2




	Anm.:	
Kilde:	Egne beregninger på GrønREFORM



Tabel 2	
Ændring i nettoafgiftsprovenu for landbrugsbrancher ved stød på yderligere 1000 kroner per tCO2e, mia. kr. (vækst- og inflationskorrigeret), 2035
	
	Udgivet 25. sep. 2026
	Nuværende version
	Forskel

	Konventionel planteavl
	0.13
	0.13
	0.00

	Økologisk planteavl
	0.03
	0.03
	0.00

	Gartnerier
	0.00
	0.00
	0.00

	Konventionelt kvæg
	0.66
	0.55
	-0.11

	Økologisk kvæg
	0.12
	0.12
	0.00

	Smågrise
	0.13
	0.09
	-0.03

	Slagtesvin
	0.15
	0.10
	-0.05

	Konventionelt fjerkræ
	0.01
	0.01
	0.00

	Økologisk fjerkræ
	0.00
	0.00
	0.00

	Pelsdyr
	0.00
	0.00
	0.00

	I alt
	1.23
	1.03
	-0.19




	Anm.:	
Kilde:	Egne beregninger på GrønREFORM



· Prisniveauet for grundforløbets CO2e-afgift på husdyr er rettet og følger nu en lineær sti fra 2030 til 2035.
Handel og produktivitet
· Fortegnsfejl rettet i turismeeksportens priselasticitet. Tidligere steg turismeeksporten, når prisen steg.
· Brancher uden estimeret eksportelasticitet får nu en standardværdi på 5. Med halveringsreglen giver det en elasticitet på 2,5 mellem danske og importerede varer i stedet for 0.
Øvrigt
· LULUCF: Aldersklasse 5 for skovrejsning indeholder nu de seneste fem års tilplantning, og efterspørgslen efter træ er vækstkorrigeret.
· Offentlige finanser: Personfradrag og boafgift kalibreres nu.
· Ny rapportering af BVT i landbruget, offentlige finanser og afgiftsprovenu fra CO2e-afgifter.

#AKB: AP HAR VUNDET CCS UDBUD T KF26. DER STODER DERFOR IKKE TIL CCS (ELLER CO2-AFGIFT) I CEMENTBRANCHEN
CCspot_data[ techCCs, " cement, t] = 85
# CCScost_capital_data[techCCs_data,s_cat, t]
# CCScost_Energy_data[techcCs_data,s_cat, t]
CCSPrice_data[techCCs, *cement”,t]

